ΓΡΑΠΤΗ ΕΡΩΤΗΣΗ E-2943/02

υποβολή: Hanja Maij-Weggen (PPE-DE) προς την Επιτροπή

(18 Οκτωβρίου 2002)

Θέμα: Κατάσταση τηςποδοχής παιδιών στα κράτη μέλη και η ενθάρρυνσή της

Στα συμπεράσματα του Ευρωπαϊκού Συμβουλίου της Βαρκελώνης (σημείο 32, πέμπτη παύλα) αναφέρεται ότι τα κράτη μέλη της ΕΕ πρέπει να μεριμνήσουν ώστε, το 2010 περίπου, το θέμα τηςποδοχής παιδιών να έχει ρυθμιστεί κατά 90 % για τα παιδιά μεταξύ 3 ετών και της ηλικίας πουποχρεούνται να αρχίσουν την εκπαίδευσή τους και κατά 33 % για τα παιδιά κάτω των 3 ετών.

Μπορεί η Επιτροπή να αναφέρει πώς έχει η κατάσταση τώρα, ανά κράτος μέλος, για τις ως άνω ηλικιακές ομάδες·

Με ποιο τρόπο θα επιδιώξει η Επιτροπή να ενθαρρύνει και να ελέγξει αυτήν την προσπάθεια·

Απάντηση της κ. Διαμαντοπούλου εξ ονόματος της Επιτροπής

(5 Δεκεμβρίου 2002)

Το 2002, ζητήθηκε για πρώτη φορά από τα κράτη μέλη ναποβάλουν, στο πλαίσιο των εθνικών τους σχεδίων δράσης για την απασχόληση (ΕΣΔ), στοιχεία για την παιδική φροντίδα βάσει ενός δείκτη που έχει συμφωνηθεί. Έντεκα κράτη μέληπέβαλαν πληροφορίες, εκ των οποίων τα 9πέβαλαν στοιχεία για την παιδική φροντίδα. Αυτές οι πληροφορίες και τα στοιχεία αποτελούν μια σημαντική πηγή ενημέρωσης για την ισχύουσα κατάσταση στον τομέα της παιδικής φροντίδας στην Ένωση. Στο σχέδιο της κοινής έκθεσης για την απασχόληση για το 2002 δίνεται μια επισκόπηση της κατάστασης στα κράτη μέλη όσον αφορά την παιδική φροντίδα (http://europa.eu.int/comm/employment_social/news/2002/nov/jer2002_en.pdf(1)). Ωστόσο, οι πληροφορίες αυτές δεν είναι συγκρίσιμες μεταξύ των κρατών μελών, αφού βασίζονται στα ΕΣΔ για το 2002, τα οποία περιλάμβαναν μόνο εθνικές πηγές που δεν είναι σύμφωνε με τους δείκτες που συμφωνήθηκαν σε επίπεδο Ένωσης. Επομένως, είναι δύσκολο να εκτιμηθεί η επίδραση των πρωτοβουλιών που αναφέρονται στα ΕΣΔ.

Παρ' όλα αυτά, μπορούμε να πούμε ότι, σύμφωνα με τις πληροφορίες που δίνονται στα ΕΣΔ πουπέβαλαν τα κράτη μέλη το 2001 και το 2002, τα τελευταία δύο χρόνια έχει σημειωθεί κάποια πρόοδος σε ό,τι αφορά την παιδική φροντίδα.

Πραγματικά, ανταποκρινόμενες στις κατευθυντήριες γραμμές για το 2001, ορισμένες χώρες θέτουν ποσοτικούς στόχους, τόσο σε απόλυτα όσο και σε ποσοστιαία μεγέθη, για την αύξηση της παροχής παιδικής φροντίδας.

Επίσης, οι πληροφορίες που παρέχονται στα ΕΣΔ για το 2002 δείχνουν ότι συνεχίζει να βελτιώνεται η παροχή παιδικής φροντίδας. Πολλές χώρες αναφέρουν επέκταση τωνπηρεσιών παιδικής φροντίδας· όλο και περισσότερα κράτη μέλη ανακοινώνουν νέα μέτρα· και, σε σύγκριση με το 2001, άλλα κράτη μέλη θέτουν ποσοτικούς στόχους και προθεσμίες για τη βελτίωση της παροχής παιδικής φροντίδας.

Ωστόσο απέχουμε πολύ ακόμη από τους στόχους της Βαρκελώνης. Παρά τις θετικές βελτιώσεις που αναφέρονται στα ΕΣΔ, ακόμη δεν έχουμε επάρκεια καλών και οικονομικά προσιτώνπηρεσιών για την κάλυψη της ζήτησης και αυτή η έλλειψη εγκαταστάσεων λειτουργεί ως αντικίνητρο για τη συμμετοχή των γυναικών στην αγορά εργασίας. Επίσης, ενώ μπορούμε να πούμε ότι έχουν γίνει βελτιώσεις όσον αφορά την παροχή παιδικής φροντίδας σε συγκεκριμένα κράτη μέλη, π.χ. σε σύγκριση με το προηγούμενο έτος, δεν είναι δυνατή η σύγκριση μεταξύ των διαφόρων κρατών μελών.

Για το λόγο αυτό, η Επιτροπή συνεχίζει να εργάζεται για τη βελτίωση των στατιστικών σχετικά με την παιδική φροντίδα. Το 2002, η Eurostat ξεκίνησε μια μελέτη, σε συνέχεια προηγούμενης μελέτης εφαρμοσιμότητας σχετικά με τις στατιστικές παιδικής φροντίδας, η οποία συνέβαλε στον καθορισμό δύο δεικτών για τα ΕΣΔ του 2002, στους οποίους έπρεπε να ανταποκριθούν τα κράτη μέλη. Η μελέτη αυτή στοχεύει στην ανάπτυξη κατευθυντήριων γραμμών για τη συλλογή στοιχείων ώστε να βελτιωθούν οι εθνικές, και σε μεταγενέστερη φάση, οι κοινοτικές πηγές πληροφόρησης. Έτσι θα καταστεί δυνατή η σύγκριση των στοιχείων και η μέτρηση της προόδου όσον αφορά τους στόχους της Βαρκελώνης. Τα αποτελέσματα αναμένονται το Μάρτιο του 2003.

(1) Πίνακας 6, σελίδες 55-57.